มีอาการได้ยินเสียงเหมือนจิ้งหรีดในหู รู้สึกปวดๆตึงๆแปร๊บๆขึ้นมาในบางครั้ง ไปหาหู คอ จมูกมาแล้ว แต่คุณส่องไม่เจออะไรเลย ไม่มีการอักเสบด้วย แต่ได้พวกยาแก้แพ้ หวัด ลดน้ำมูกมา ซึ่งไม่ได้มีอาการเกี่ยวกับหวัดเลย อยากทราบว่าอาการปวดหูและเสียงที่เป็นเกิดจากอะไรคะ แล้วอาจเป็นโรคอื่นๆที่ไม่เกี่ยวกับในหูได้มั้ยคะ
สวัสดีค่ะ การได้ยินเสียงผิดปกติในหู อาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในหากยังมีอาการได้ยินเสียงในหูผิดปกติต่อเนื่อง วดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติมอีกครั้งการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูอื้อจากสาเหตุอะไร